Laerskool Bakenkop

Laerskool Bakenkop is 'n Afrikaansmedium-laerskool in Wierdapark, Centurion, Suid-Afrika. 

Die skool se visie is: "Om ons leerders se volle potensiaal te ontwikkel".https://www.laerskoolbakenkop.co.za/index.php/tuisblad/credo

Van die sportaktiwiteite wat by die skool aanbied word, is atletiek, netbal, fietsry, gholf, skaak, landloop, hokkie, boogskiet, jukskei, krieket en minikrieket. 

Van die kultuuraktiwiteite wat by die skool aangebied word is: koor, revues, redenaars, toneelgroep en Voortrekkers.

 Geskiedenis 
Die Laerskool Bakenkop is in Januarie 1982, onder die dak van Laerskool Wierdapark geopen. Die skool het aanvanklik bekend gestaan as die Tweede Laerskool Wierdapark onder leiding van die waarnemende hoof, mnr P.S.N. Swart.

Op 23 April het die laerskool hulle eie gebou betrek in Underbergstraat 5, Wierdapark. In Oktober 1982 het die skool sy naam, Laerskool Bakenkop, gekry.

Mnr Willie Fouriehttps://www.laerskoolbakenkop.co.za/images/Personeel_2022.pdf is die huidige skoolhoof (2022). 

 Skoollied 
Die skoollied is deur Koos du Plessis geskryf en getoonset:
Trou aan ons eie rig Bakenkop

Trots, maar in ootmoed 'n baken op

Baken van kennis geloof, hoop en moed

Op aarde gekoop met ons bloed.

Laat ons met wysheid ons land deurdrenk

Met al die gawes wat u ons skenk

Gee dat ons dade u raadsplan sal dien

Ons oë U koninkryk sien.

Neerlae en seges vul elke dag

Maar ons streef hoër, want Hoër Krag

Vul ons met ywer, met vreugde en trots

Want Bakenkop staan op 'n Rots.

 Verwysings 

 Eksterne skakels 

 Laerskool Bakenkop se webtuiste

Kategorie:Skole in Gauteng
Kategorie:Geboue en strukture in Pretoria